VS001614
Datum: 2001-07-15T02:00:00.000+02:00
datum_sodbe_i_stopnje: 2006-03-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.700.000,00 SIT
opombe: II Ips 628/2007. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Šivilja.

## Škodni dogodek

Prometna nesreča.

## Poškodba

Zvin vratne hrbtenice in popoškodbena depresija, ki je trajala dobri dve leti.

## Telesne bolečine

900.000,00 SIT Oškodovanka je 7 dni trpela srednje močne bolečine, ki so prehajale v občasne hude bolečine. Nato je nadaljnjih 7 dni trpela občasne srednje močne bolečine. Po tem obdobju je sledilo obdobje lažjih bolečin v trajanju 10 dni ter obdobje lažjih občasnih in pojenjajočih bolečin, ki je trajalo 2 do 3 mesece. V bodoče se bodo občasno pojavljale obremenilne bolečine zlasti pri obremenitvah vratnega dela hrbtenice z dolgotrajnejšo prisilno držo, pri delu, kjer je potrebna forsirana gibljivost vratnega dela hrbtenice, pa tudi pri iznenadnih in hitrih gibih vratnega dela hrbtenice.

#### Ambulantno zdravljenje

Oškodovanka je opravila tri preglede pri kirurgu in enega pri nevrologu, več zdravniških pregledov glede depresije.

#### Rehabilitacija

Po zaključenem bolniškem staležu je opravljala fizikalno zdravljenje v obdobju od 13.11.2002 do 3.12.2002 in v obdobju od 22.4.2003 do 15.5.2003.

#### Nevšečnosti med zdravljenjem

Med zdravljenjem so se ji pojavile psihične težave (prehodna depresija). Te težave so trajale dobri 2 leti. V bolniškem staležu je bila 1 mesec.

## Strah

100.000,00 SIT Sekundarni strah srednje intenzitete je trpela mesec dni zaradi negotovosti v zvezi s končnim izidom zdravljenja. Temu se je pridružila tudi negotovost glede preostale delovne sposobnosti, zlasti glede na poklic, ki zahteva delo v prisilni drži, in življenjsko situacijo, ko je bila kot mati samohranilka po nesreči, od avgusta 2001 do februarja 2002, brez zaposlitve.

## Zmanjšanje življenjske aktivnosti

700.000,00 SIT Poškodba je pri oškodovanki zapustila funkcionalno motnjo gibljivosti vratnega dela hrbtenice. V opravljanje poklica mora vlagati več volje, časa in truda. Prav tako mora vlagati več časa in truda v opravljanje dela na vrtu, okoli hiše, gospodinjskih del ter športnih dejavnosti (kolesarjenje).

---

ZOR člen 200, 203